laion/Wikipedia-Exotic huggingface dataset:
ম্যাগি চাং

ম্যাগি চাং মান-ইয়ুক (চীনা: 張曼玉; জন্ম: ২০ সেপ্টেম্বর ১৯৬৪) হলেন হংকংয়ের একজন চলচ্চিত্র এবং টেলিভিশন অভিনেত্রী। ১৯৮৩ সালে ব্রিটেন ও হংকংয়ের যৌথ প্রযোজনায় নির্মিত চলচ্চিত্রের মাধ্যমে তার কর্মজীবন শুরু করার পর থেকে তিনি আজ পর্যন্ত প্রায় ৮০টির অধিক চলচ্চিত্রে অভিনয় করেছেন। তার অভিনীত অধিকাংশ চলচ্চিত্র বাণিজ্যিকভাবে সফল হওয়ার পাশাপাশি তিনি উক্ত চলচ্চিত্রে তার অভিনয়ের জন্য ব্যাপক প্রশংসা কুড়িয়েছেন। চাং এক সাক্ষাৎকারে জানান যে, তিনি চলচ্চিত্রে যে সকল কাজ করেছেন, তার মধ্যে সং অফ এক্সিল, সেন্টার স্টেজ, কমরেডস: অলমস্ট এ লাভ স্টোরি এবং ইন দ্য মুড ফোর লাভ তার মনে দাগ কেটেছে। তিনি ক্লিন চলচ্চিত্রে এমিলি ওয়াং চরিত্রে অভিনয় করেছেন, যেটি চলচ্চিত্রে অভিনীত তার শেষ চরিত্র ছিল; তিনি কান চলচ্চিত্র উৎসবে প্রথম এশীয় অভিনেত্রী হিসেবে পুরস্কার জয়লাভ করেছেন। ম্যাগি চাং ১৯৬৪ সালে হংকংয়ে জন্মগ্রহণ করেছেন। তিনি সেন্ট পল কনভেন্ট স্কুলে ভর্তি হন, যেখানে তিনি প্রাথমিক স্তরে পড়ালেখা শুরু করেন। যখন তিনি ৮ম শ্রেণিতে পড়ছিলেন, তখন তার পরিবার হংকং থেকে যুক্তরাজ্যে স্থানান্তরিত হয়। তিনি ইংল্যান্ডের কেন্ট এবং ব্রোমলিতে তার শৈশব ও কৈশোরের অধিকাংশ সময় অতিবাহিত করেছেন। ১৯৮২ সালে তার বিদ্যালয়ে ছুটি চলাকালীন মাত্র ১৮ বছর বয়সে হংকংয়ে ফিরে আসেন, কিন্তু মডেলিংয়ের কার্যাদি এবং অন্যান্য বেশ কিছু কাজের জন্য সেখানেই স্থায়ীভাবে বসবাস করা শুরু করেন। অতঃপর, তিনি লেন ক্রাউফোর্ড ডিপার্টমেন্ট স্টোরে একটি চাকরি পান। ১৯৮৩ সালে, ম্যাগি চাং মিস হংকং প্রতিযোগিতায় একজন প্রতিযোগী হিসেবে অংশগ্রহণ করেন, যেখানে তিনি প্রথম রানার-আপ হন। উক্ত প্রতিযোগিতায় তিনি মিস ফটোজনিক পুরস্কার লাভ করেন। একই বছরে তিনি মিস ওয়ার্ল্ড প্রতিযোগিতার সেমিফাইনালে পৌঁছেছিলেন। একজন টিভি উপস্থাপক হিসেবে দুই বছর কাজ করার পর, তিনি টিভিবির সাথে একটি চুক্তি স্বাক্ষর করেন। ম্যাগি চাং একজন বহুভাষিক ব্যক্তি, কেননা তিনি হংকং এবং ইংল্যান্ডের অধিবাসী ছিলেন। তিনি প্যারিসে দশ বছর থাকার কারণে ফরাসি ভাষায় কথা বলতে পারেন। এছাড়াও ম্যাগি চাং ক্যান্টনিজ, ম্যান্ডারিন এবং সাংহাইয়েস ভাষায় স্পষ্টভাবে কথা বলতে পারেন। তিনি খুব সহজে এক ভাষা হতে অন্য ভাষা পরিবর্তন করে কথা বলতে পারেন। ক্লিন চলচ্চিত্রে স্পষ্টভাবে ইংরেজি, ফরাসি এবং ক্যান্টোনিজ ভাষায় সংলাপ প্রদান করার মাধ্যমে তিনি তার ভাষাগত দক্ষতা প্রদর্শন করেছেন। ম্যাগি চাং ১৯৯৮ সালে ফরাসি পরিচালক অলিভিয়ার আসায়াসের সাথে বিবাহ বন্ধনে আবদ্ধ হন। কিন্তু বিবাহের মাত্র ৩ বছর পর, ২০০১ সালে তাদের বিবাহবিচ্ছেদ হয়। অতঃপর বেশ কিছু গণমাধ্যমে প্রচার হয়েছিল যে, চাং ইন দ্য মুড ফর লাভ-এর সহ-অভিনেতা টনি লাংয়ের (যিনি পরবর্তীতে সহ-অভিনেত্রী কারিনা লাউয়ের সাথে বিবাহ বন্ধনে আবদ্ধ হন) সাথে প্রেমের সম্পর্কে জড়িত ছিলেন। ২০১৩ সালে একটি বিমানবন্দরে চাংয়ের সাথে লাউয়ের একটি ছবি আপলোড করে লাউ তাদের মধ্যকার দ্বন্দ্বের সকল গুজব উড়িয়ে দেন। "Maggie Cheung: The Lady Is A Vamp"। The Independent। ১২ জুন ২০১৮ তারিখে মূল থেকে আর্কাইভ করা। সংগ্রহের তারিখ ১৫ নভেম্বর ২০১৭।  "Miss Hong Kong 1983"। misshkbeauties.com। ২৩ সেপ্টেম্বর ২০১০ তারিখে মূল থেকে আর্কাইভ করা। সংগ্রহের তারিখ ১৮ সেপ্টেম্বর ২০১০।  "Miss World Previous Title Holders - 1983"। missworld.tv। [স্থায়ীভাবে অকার্যকর সংযোগ] "Maggie Cheung talks about her divorce"। China Daily। ১৯ জুলাই ২০১৭ তারিখে মূল থেকে আর্কাইভ করা। সংগ্রহের তারিখ ১৫ নভেম্বর ২০১৭।  "高招 劉嘉玲 拉張曼玉逆襲 世紀合照 破13年僵局"। 蘋果日報। ২৫ নভেম্বর ২০১৩। ২৪ নভেম্বর ২০২০ তারিখে মূল থেকে আর্কাইভ করা। সংগ্রহের তারিখ ২৪ নভেম্বর ২০২০।  ইন্টারনেট মুভি ডেটাবেজে ম্যাগি চাং (ইংরেজি)
জাহাঙ্গীর মহল, ওড়ছা

জাহাঙ্গীর মহল ভারতের মধ্য প্রদেশ রাজ্যের তিকমগড় জেলার ওড়ছাতে অবস্থিত একটি প্রাসাদ ও দুর্গ। ১৭শ খ্রিষ্টাব্দে জাহাঙ্গির মহলের স্থাপন হয়। যখন এই অঞ্চলের শাসক বীর সিং দেও মুঘল সম্রাট জাহাঙ্গীরের উষ্ণ সংবর্ধনার প্রতীক হিসেবে এই কাঠামো নির্মাণ করেন। জাহাঙ্গির মহলের প্রবেশদ্বার, ওড়ছা একটি শৈল্পিক ও ঐতিহ্যবাহী গেটওয়ে দ্বারা চিহ্নিত। কাঠামোর সামনের দেয়াল পূর্ব দিকে মুখ করে ফিরোজা টাইলস দিয়ে ঢাকা। জাহাঙ্গির মহল একটি তিন তলা কাঠামো যা স্টাইলিশলি ঝোলানো বারান্দা, পোর্চেস, অ্যাপার্টমেন্ট দ্বারা চিহ্নিত। জাহাঙ্গীর মহলের গম্বুজ, টিরুদ কাস্টমস অনুযায়ী নির্মিত; এর গ্র্যান্ড আইওয়ানরা যথেষ্ট বড়, যুদ্ধের হাতিদের প্রবেশ করার জন্য, এবং এই দৃশ্যের উপর উঁচু অবস্থান কামান উচ্চতর সীমার উপর দেওয়া। আকবর তার সবচেয়ে প্রভাবশালী ছেলে প্রিন্স জাহাঙ্গীর, আব্দুল হাসান আসাফ খান এবং আবুল-ফজল ইবনে মুবারক-এর কাছে ওড়ছা শহরকে ধারণ করার জন্য প্রেরণ করেন, যা বিদ্রোহের কেন্দ্রবিন্দু হিসেবে বিবেচিত হয়। জাহাঙ্গীর ১২০০০-এর একটি বাহিনী নিয়ে এসে অনেক হিংস্র এনকাউন্টার ও যুদ্ধের পর বুন্দেলা রাজত্ব বশীভূত করে। এর বিদ্রোহী শাসক বীর সিং দেও তরুণ জাহাঙ্গিরের কাছে আত্মসমর্পণ করে আকবরের সঙ্গে কোনও জোট ভাঙতে রাজি হননি কখনও। বীর সিং দেও প্রায় ৫০০০ বুন্দেলা পদাতিক এবং এক হাজার অশ্বারোহীর নিয়ন্ত্রণ ছাড়ার পর নিজেকে সামরিকভাবে দুর্বল করে দেয়। বীর সিং দেও পরে ১৬০২ সালে আবুল-ফজল ইবনে মুবারক-কে হত্যা করেন। ১৬৬৫ সালের ৪ অক্টোবর জাহাঙ্গীর মহলের সর্বোচ্চ ছাদ থেকে মুঘল পতাকা উত্তোলন করেন ১৬ বছর বয়সী ঔরঙ্গজেব। ১৬৩৫ সালে মুঘলা যুদ্ধে জয়ী হওয়ার পর দেবী সিংকে নতুন প্রশাসক হিসেবে বসানো হয় এবং বিদ্রোহী ঝুজহার সিং ও মুঘল সম্রাট শাহ জাহানের মৃত্যুর পর বুন্দেলা সার্বভৌম ঘোষিত হয়। Kumar, Arjun (২০০৯-০৯-২০)। "Discovery of monuments at Orchha - The Economic Times"। Economictimes.indiatimes.com। সংগ্রহের তারিখ ২০১৭-০১-২২।  উইকিমিডিয়া কমন্সে জাহাঙ্গীর মহল, ওড়ছা সংক্রান্ত মিডিয়া রয়েছে। "Orchha Town"। The Imperial Gazetteer of India, Vol. 19। Oxford at Clarendon Press। ১৯০৯। পৃষ্ঠা 247–248।  "Orchha State"। The Imperial Gazetteer of India, Vol. 19। Oxford at Clarendon Press। ১৯০৯। পৃষ্ঠা 241–247।
ইথিওপিয়া-ইন্দোনেশিয়া সম্পর্ক

ইথিওপিয়া-ইন্দোনেশিয়া সম্পর্ক ইথিওপিয়া এবং ইন্দোনেশিয়া এর মাঝে বিদ্যমান দ্বিপাক্ষিক কূটনৈতিক সম্পর্ককে নির্দেশ করে। ইথিওপিয়ার রাজধানী আদ্দিস আবাবাতে ইন্দোনেশিয়ার একটি দূতাবাস রয়েছে। অবশ্য এই দূতাবাসের নিকটে, সোমালিয়া এবং জিবুতি সম্পর্কিত দায়িত্ব এবং বিশষয়াবলী ন্যস্ত আছে। অপরদিকে, ইন্দোনেশিয়ার রাজধানী জাকার্তায় ইথিওপিয়ার একটি দূতাবাস রয়েছে। উভয় দেশই জোট-নিরপেক্ষ সংস্থা (ন্যাম) এর সদস্য। ১৯৬১ সালে ইথিওপিয়া এবং ইন্দোনেশিয়া এর সরকারের মধ্যে কূটনৈতিক সম্পর্ক প্রতিষ্ঠিত হয়। এর পরে ১৯৬৪ সালে আদ্দিস আবাবাতে, ইথিওপিয়ায় ইন্দোনেশিয়ার দূতাবাস প্রতিষ্ঠিত হয়। অপরদিকে কূটনৈতিক সম্পর্ক প্রতিষ্ঠার প্রায় ৫৫ বছর পর, ২০১৬ সালের ২য় ভাগে, জাকার্তাতে, ইন্দোনেশিয়ায় ইথিওপিয়ার দূতাবাস স্থাপিত হয়। ইন্দোনেশিয়ায় নিযুক্ত ইথিওপিয়ার রাষ্ট্রদূত অ্যারেগা হাইলু তেফেরা, ২০১৬ সালের ৩১ মে, ইন্দোনেশিয়ার রাষ্ট্রপতি জোকো উইদোদোর নিকট নিজের বৃত্তান্ত জমা দেন। বর্তমানে ইন্দোনেশিয়াতে অবস্থিত ইথিওপিয়ার এই দূতাবাস, জাকার্তায় সম্পূর্ণভাবে সক্রিয় রয়েছে। এছারাও, এই দূতাবাসের নিকট মালয়েশিয়া, সিঙ্গাপুর এবং আসিয়ান সদর দপ্তর সম্পর্কিত দায়িত্ব এবং বিশষয়াবলী ন্যস্ত করার পরিকল্পনা রয়েছে। ইথিওপিয়া এবং ইন্দোনেশিয়া এর মজাহে আন্তরিক সম্পর্ক থাকলেও, এই দুই দেশের মধ্যে বাণিজ্যে অনেক প্রতিবন্ধকতা রয়েছে। ইথিওপিয়ার ইন্দোনেশিয়া দূতাবাস এই সমস্যার পিছনে দুটি প্রধান সমস্যা চিহ্নিত করেছে। সেগুলো হল, ইথিওপিয়ার ভৌগোলিক অবস্থান এবং ইথিওপিয়ার চারদিকে অস্থিতিশীলতা। যদিও নন-অ্যালাইনড মুভমেন্ট সেন্টার ফর সাউথ-সাউথ টেকনিক্যাল কো-অপারেশন এর মাধ্যমে ইন্দোনেশিয়া বহুসংখ্যক ইথিওপিয়ো সরকারি কর্মকর্তাকে ইন্দোনেশিয়াতে বিভিন্ন ক্ষেত্রে শিক্ষা এবং প্রশিক্ষণের মাধ্যমে সাহায্য করেছে। ক্ষেত্রগুলোর মাঝে রয়েছে কৃষি, শিক্ষা, পরিবার পরিকল্পনা, পরিবেশ, দারিদ্র্য দূরীকরণ, উদ্যোগ গ্রহণ, স্বাস্থ্য, উচ্চশিক্ষার সুযোগ ইত্যাদি বিষয়। যদিও বর্তমানে, ইথিওপিয়া এবং ইন্দোনেশিয়া এর মধ্যকার বাণিজ্যের আকার তুলনামূলকভাবে কম, তবুও ভবিষ্যতে এটি বৃদ্ধি পাওয়ার সম্ভাবনা রয়েছে। কারণ, ইন্দোনেশিয়া, তাদের নিজেদের পণ্য রপ্তানির জন্য ইথিওপিয়াকে আফ্রিকার নতুন বাজার হিসেবে পরিকল্পনা করছে। ইন্দোনেশিয়ার রপ্তানিযোগ্য পণ্যের মাঝে রয়েছে, সাবান, নুডুলস প্রভৃতি। ২০০৭ সালে দুই দেশের মাঝে বাণিজ্যের পরিমাণ ছিল ৬৯ মিলিয়ন (৬.৯ কোটি) মার্কিন ডলারের। তবে এই বাণিজ্য সম্পর্কে ইথিওপিয়ার ক্ষেত্রে প্রচুর বাণিজ্য ঘাটতি রয়েছে এবং প্রায় অধিকাংশ রপ্তানিই ঘটে থাকে ইন্দোনেশিয়া থেকে। বর্তমানে ইন্দোনেশিয়া থেকে ইথিওপিয়ায় ইলেকট্রনিকস পণ্য, সাবান, ডিটারজেন্ট, কাগজ, বই, টায়ার, টেক্সটাইল, ফার্নিচার প্রভৃতি রপ্তানি হয়। Hanna Azarya Samosir (২৬ জানুয়ারি ২০১৬)। "Sudah Bersahabat 40 Tahun, Ethiopia Buka Kedubes di Indonesia"। সিএনএন ইন্দোনেশিয়া (ইন্দোনেশীয় ভাষায়)।  "Hubungan Bilateral Indonesia-Ethiopia" (ইন্দোনেশীয় ভাষায়)। পররাষ্ট্র মন্ত্রণালয়, ইন্দোনেশিয়া। ২ এপ্রিল ২০১৫ তারিখে মূল থেকে আর্কাইভ করা। সংগ্রহের তারিখ ২০ এপ্রিল ২০১৪।  "Geografis dan Konflik Hambatan Ekspor ke Ethiopia" (ইন্দোনেশীয় ভাষায়)। আন্ত্রা নিউজ। জুন ২৮, ২০১০। সংগ্রহের তারিখ ২০ এপ্রিল ২০১৪।  ইন্দোনেশিয়া দূতাবাস, আদ্দিস আবাবা, ইথিওপিয়া[স্থায়ীভাবে অকার্যকর সংযোগ] [১][স্থায়ীভাবে অকার্যকর সংযোগ]
দারিদ্র্যের হার অনুযায়ী ভারতের রাজ্য ও কেন্দ্রশাসিত অঞ্চলসমূহের তালিকা

এটি ১৬ সেপ্টেম্বর ২০১৩ তারিখে দারিদ্র্যের ভিত্তিতে ভারতের রাজ্য ও কেন্দ্রশাসিত অঞ্চলগুলির একটি তালিকা। তালিকাটি ২০১৩ সালে প্রকাশিত ভারতীয় রিজার্ভ ব্যাংকের বার্ষিক রিপোর্ট থেকে সংকলিত হয়েছে। দারিদ্র্যসীমার নিচে বসবাসকারী জনগণের শতকরা হারের ভিত্তিতে গণনা করা হয় এবং এমআরপি-খাত উপর ভিত্তি করে। গোয়া কমপক্ষে ৫.০৯% দারিদ্র্যের সাথে সবচেয়ে ভাল অবস্থানে আছে এবং জাতীয় গড় ২১.৯২% । "Table 162, Number and Percentage of Population Below Poverty Line"। Reserve Bank of India, Government of India। ২০১৩। এপ্রিল ৭, ২০১৪ তারিখে মূল থেকে আর্কাইভ করা। সংগ্রহের তারিখ এপ্রিল ২০, ২০১৪।
নিরাপদ পানীয় জল গ্রহণের ভিত্তিতে ভারতের রাজ্য ও কেন্দ্রশাসিত অঞ্চলসমূহের তালিকা

এটি নিরাপদ পানীয় জল গ্রহণের ভিত্তিতে ভারতের রাজ্য ও কেন্দ্রশাসিত অঞ্চলের তালিকা। তালিকাটি ভারত সরকার দ্বারা প্রকাশিত ২০১১ ভারত গণনা প্রতিবেদন থেকে সংকলিত হয়েছে। র্যাঙ্কটি পরিবারগুলির নিরাপদ পানীয় জল গ্রহণের শতাংশ উপর ভিত্তি করে তৈরি। পাঞ্জাবের সংখ্যাগরিষ্ঠতা ৯৭.৬%, কেরালার সবচেয়ে খারাপ অবস্থানে রয়েছে মাত্র ৩৩.৫% পরিবার নিরাপদ পানীয় জল ব্যবহার করে। জাতীয় গড় ৮৫.৫% এ দাঁড়িয়েছে। "Households access to safe drinking water"। Government of India। ২০১১। সংগ্রহের তারিখ এপ্রিল ২১, ২০১৪। [স্থায়ীভাবে অকার্যকর সংযোগ] "Access to safe drinking water in households in India" (পিডিএফ)। Government of India। ২০১২–১৩। পৃষ্ঠা 129। নভেম্বর ২৩, ২০১৪ তারিখে মূল (পিডিএফ) থেকে আর্কাইভ করা। সংগ্রহের তারিখ এপ্রিল ২১, ২০১৪।
ইজাসা ইয়েনাও

ইজাসা চৈসাই ইয়েনাও (飯篠 長威斉 家直, c.1387 – ২৬ মে, ১৪৮৮) ছিলেন তেনশিন শওদেন কাতোরি শিন্তো রিউ এর প্রতিষ্ঠাতা, যা আসলে এক প্রকার প্রথাগত ("কোরিউ")জানপানি মার্শাল আর্ট ।তার বৌদ্ধ মরণোত্তর নাম হল তাইগানিন-দেন-তাইরা-নো-আসোন-ইগা-নো-কামি-রাইওদো-হোন-দাইকোজি তিনি একজন প্রসিদ্ধ বল্লমযোদ্ধা এবং তরবারিবিদ হিসাবে বিখ্যাত ছিলেন ,যিনি বর্তমান চিবা অঞ্চলে অবস্থিত চিবা পরিবারকে সেবা দিয়েছিলেন। যখন তার নিজ শহর ধ্বংস হয়ে যায় তখন তিনি ইতস্তত ভ্রমণ শুরু করেন । পরবর্তীতে তিনি কাতোরি মন্দিরের নিকটে বসতি স্থাপন করেন এবং ১৪৪৭ সালে তেনশিন শোদেন কাতোরি শিন্তো-রিউ প্রতিষ্ঠা করেন। De Lange, William (2006). Famous Japanese Swordsmen: The Warring States Period, Floating World Editions. আইএসবিএন ৯৭৮-১৮৯১৬৪০৪৩৮ Otake, Risuke (1977). The Deity and the Sword - Katori Shinto-ryu, Vol 1, Japan, Japan Publications Trading Co. আইএসবিএন ০-৮৭০৪০-৩৭৮-৮ (Original Japanese title for all three volumes in this series is Mukei Bunkazai Katori Shinto-ryu) Hall, David Avalon. Marishiten: Buddhism and the warrior Goddess, Ph.D. dissertation, Ann Arbor: University microfilms, p. 274-292 are about TSKSR Skoss, Diane (editor) (1999). Sword & Spirit, Classical Warrior Traditions of Japan, vol 2., p. 67-69 Watatani, Kiyoshi (1967). Zusetsu Kobudōshi, Tokyo The TSKSR itself gives 1387 as the birth year of its founder. See Deity and the Sword, Vol 1 p. 16-17. Watatani (1967) speculates 1417-1420 is more historically correct. Deity and the Sword, Vol 1 p. 16-17. টেমপ্লেট:Samurai-stub টেমপ্লেট:Japan-martialart-bio-stub
ইনাসা জেলা, শিজুওকা

ইনাসা জেলা (引佐郡, Inasa-gun) ছিল একটি গ্রাম্য জেলা যেটি জাপানের পশ্চিম এলাকার দিকে শিজুওকাতে অবস্থিত। ২০০৩ সালের শেষ দিকে (ইনাসা জেলা বিলোপ হবার আগে প্রাপ্ত সর্ব শেষ তথ্য অনুসারে) জেলাটিতে আনুমানিক ৫২৪৮৫ পচাশি জন মানুষের জনসংখ্যা ছিল আর জনসংখ্যার ঘনত্ব ছিল ২২৭.২ জন প্রতি বর্গ কিলোমিটারে। এর মোট আয়তন ছিল ২৩১.০১ বর্গ কিলোমিটার । ইনাসা জেলা ১৮৮৯ সালের ১লা এপ্রিল তারিখে প্রাক মেইজি তফসিলি পুনর্গঠনের সময় সৃষ্টি হয়েছিল। এটি ঐ সময় দুটি শহর (কিতো এবং কানাসাশি) এবং ছটি গ্রাম নিয়ে গঠিত ছিল। ১৮৯৬ সালের ১লা এপ্রিল আরাতামা জেলা (麁玉郡, Aratama-gun) এবং ফুচি জেলা (敷知郡, Fuchi-gun) থেকে নিশি-হামানা গ্রাম কেও ইনাসা জেলা এর অন্তভুক্ত করা হয়। ১৯২২ সালের ১লা মে এ নিশি-হামানাকে শহর ঘোষণা করা হয় এবং নতুন নাম দেয়া হয় মিক্কাবি।এর ফলে এখন জেলাটির তিনটি শহর এবং আটটি গ্রাম হয়। ১৯৫৩ সালের ১লা এপ্রিল তে কানাসাশি শহর ইতানি গ্রামকে অধিভুক্ত করে নেয়। এর ফলে শহরটির নতুন নাম হয় ইনাসা। ১৯৫৫ সালের ১লা এপ্রিল তে আবার কিতো শহর নাকামুরা গ্রামকে অধিভুক্ত করে। এর পর শহরটির নতুন নাম হয় হোসো। বাকি গ্রামগুলো ১৯৫৫ থেকে ১৯৫৬ সালের মধ্যে অধিগৃহীত হয়। এদের মধ্যে মিয়াকোদা গ্রাম হামামাতসু শহরের মধ্যে চলে যায়, হিগাহি হামাদা গ্রাম মিক্কাবি শহরে যোগ দেয়, অকুয়ামা আর ইহেই গ্রাম দুটি ইনাসা শহরে যোগ দেয় এবং আরাতামা গ্রাম যোগ দেয় হামানা জেলায় অবস্থিত হামাকিতা শহরের সাথে। ২০০৫ সালের ১লা জুলাইয়ে এ হোসো, ইনাসা এবং মিক্কাবি শহর এবং তেনরিউ নগর ও হামাকিতা নগর,মিসাকুবো শহর ও সাকুমা শহর, তাতসুয়ামা গ্রাম (এরা সকলেই ইওয়াতা জেলা,শিজুওকা|ইওয়াতা জেলা এর অন্তর্গত ছিল) এবং মাইসাকা শহর ও ইয়ুতো শহর (এরা উভয়েই হামানা জেলা এর অন্তর্ভুক্ত), এরা সকলে মিলে হামামাতসু এর ক্রমশ বর্ধিষ্ণু নগরীতে অধিভুক্ত হয়ে যায়। এর ফল হিসেবে ইনাসা জেলা এর বিলোপ ঘটে। "Inasa, Shizuoka"। Academic Dictionaries and Encyclopedias (ইংরেজি ভাষায়)। সংগ্রহের তারিখ ২০২৪-০২-০৯।  Counties of Japan
ইন্দোনেশিয়া–কেনিয়া সম্পর্ক

ইন্দোনেশিয়া-কেনিয়া সম্পর্ক, ইন্দোনেশিয়া এবং কেনিয়া এর মধ্যকার দ্বিপাক্ষিক বৈদেশিক সম্পর্ককে নির্দেশ করে। কেনিয়ার রাজধানী নাইরোবিতে ইন্দোনেশিয়ার স্থায়ী দূতাবাস রয়েছে। কেনিয়ায়, ইন্দোনেশিয়ার দূতাবাসের নিকটই, মরিশাস, সিসিলি, এবং উগান্ডা সম্পর্কিত দায়িত্ব এবং বিষয়াবলী ন্যস্ত রয়েছে। তবে, ইন্দোনেশিয়ায় এখনও কেনিয়ার কোন স্থায়ী দূতাবাস নেই। মালয়েশিয়ার রাজধানী কুয়ালালামপুর এ অবস্থিত কেনিয়ার দূতাবাসের মাধ্যমেই, ইন্দোনেশিয়া সম্পর্কিত বিষয়াবলী এবং দায়িত্ব সম্পন্ন করা হয়। তবে দুই দেশের মধ্যকার সম্পর্ক অত্যন্ত আন্তরিক। পাশাপাশি দেশদুটি বিভিন্ন আন্তর্জাতিক ও বহুজাতিক সংস্থা যেমন: বিশ্ব বাণিজ্য সংস্থা (ডব্লিউটিও) এবং জোট-নিরপেক্ষ আন্দোলন (ন্যাম) এর সদস্য। ইন্দোনেশিয়া ও কেনিয়া এর মধ্যকার আনুষ্ঠানিক কূটনৈতিক সম্পর্ক প্রতিষ্ঠিত হয় ১৯৭৯ সালের জুলাই মাসে। সে সময় দারুস সালাম, তানজানিয়াতে অবস্থিত ইন্দোনেশিয়ার দূতাবাসের মাধ্যমে কেনিয়া সম্পর্কিত কূটনৈতিক ও অন্যান্য কার্যক্রম সম্পন্ন করা হত। পরবর্তীতে ১৯৮২ সালের এপ্রিল মাসে, আনুষ্ঠানিকভাবে নাইরোবিতে ইন্দোনেশিয়ার দূতাবাস স্থাপিত হয়। ২০০৮ সালের ১৯ জুন, নাইরোবিতে, ইন্দোনেশিয়া এবং কেনিয়া, দুই দেশের মাঝে একটি যুগ্ম কমিশন গঠনের লক্ষ্যে, এই দুই দেশের পররাষ্ট্র মন্ত্রীগণ একটি সমঝোতা স্মারকে সাক্ষর করেন। এই কমিশন, দুই দেশের সমন্বয় ও সমঝোতার খাতের বিস্তৃতি ও উন্নতি এবং এর পাশাপাশি দ্বিপাক্ষিক সমস্যার সমাধানে কাজ করে। ২০০৮ সালের ২-৪ ডিসেম্বর, ইন্দোনেশিয়ার রাজধানী জাকার্তায় এই কমিশনের প্রথম বৈঠক অনুষ্ঠিত হয়। বৈঠকে, কমিশন, অর্থনীতি, বাণিজ্য, সমাজ ও সংস্কৃতি এবং কারিগরি প্রভৃতি খাতে সমন্বয় বাড়ানোর ব্যাপারে সম্মত হয়। এর পাশাপাশি, দুই দেশের মানুষের যোগাযোগ বৃদ্ধির লক্ষ্যে, কমিশন কূটনৈতিকদের প্রশিক্ষণ, জঙ্গিবাদ বিরোধী পদক্ষেপ এবং ক্রীড়া প্রশিক্ষণ প্রভৃতি খাতে সমন্বয়ের সম্ভাবনা এবং তা বাড়ানোর ব্যাপারে সম্মত হয়। কেনিয়াতে ইন্দোনেশিয়ার প্রধান রপ্তানি পণ্য হল, অপরিশোধিত পাম তেল, আসবাব, যন্ত্রপাতি, পরিবহন উপকরণ, টেক্সটাইল এবং পোশাক। অপরদিকে ইন্দোনেশিয়ায় কেনিয়ার রপ্তানি পণ্য হল, কালো চা, সিসাল আঁশ, তামাক এবং ফুল। প্রায় প্রতিবছরই কেনিয়া ও ইন্দোনেশিয়ার মধ্যকার বাণিজ্যে, বাণিজ্য ঘাটতি দেখা যায় এবং এই ঘাটতি কেনিয়ার থাকে। ২০০৯ সালে ইন্দোনেশিয়ার কাছে ২৩৫.৪ মিলিয়ন (২৩.৫৪ কোটি) মার্কিন ডলার ছিল। সে বছর ইন্দোনেশিয়া, কেনিয়ায় পণ্য রপ্তানি করে আয় করে ২৪২.৭ মিলিয়ন (২৪.২৭ কোটি) মার্কিন ডলার। অপরপক্ষে কেনিয়া, ইন্দোনেশিয়ায় পণ্য রপ্তানি করে আয় করে ৭.৩২ মিলিয়ন (৭৩.২ লক্ষ) মার্কিন ডলার। "Hubungan Bilateral Indonesia-Kenya" (Indonesian ভাষায়)। পররাষ্ট্র মন্ত্রণালয়, ইন্দোনেশিয়া। সংগ্রহের তারিখ ১২ জুন ২০১৩। উদ্ধৃতি শৈলী রক্ষণাবেক্ষণ: অচেনা ভাষা (link) [স্থায়ীভাবে অকার্যকর সংযোগ] "Kenya's trade potential with Indonesia"। এক্সপোর্ট প্রমোশনাল কাউন্সিল অব কেনিয়া। সংগ্রহের তারিখ ১২ জুন ২০১৩। [স্থায়ীভাবে অকার্যকর সংযোগ] ইন্দোনেশিয়া দূতাবাস, নাইরোবি, কেনিয়া ওয়েব্যাক মেশিনে আর্কাইভকৃত ৪ মার্চ ২০১৬ তারিখে
শিখা অনির্বান

শিখা অনির্বান বাংলাদেশের স্বাধীনতা যুদ্ধের স্মৃতিস্তম্ভ। যুদ্ধে আত্মোৎসর্গকারী সৈনিকদের স্মৃতিকে জাতির জীবনে চির উজ্জ্বল রাখার উদ্দেশ্যে এই স্মৃতিস্তম্ভে সার্বক্ষনিক ভাবে শিখা প্রজ্জ্বলন করে রাখা হয়। ঢাকা সেনানিবাসস্থ কুর্মিটোলা গলফ ক্লাব ও সেনানিবাসস্থ কেন্দ্রীয় মসজিদ সংলগ্ন এলাকায় এটি স্থাপিত। এর স্থাপত্য পরিকল্পনা করেছে ঢাকার ডিজাইন ডেভেলপমেন্ট সেন্টার। শিখা চিরন্তন
এলদিগুয

শাআমস আল-দিন ইলদেনিয, এলদিগুয অথবা  শামসেদ্দিন এলদেনিয (ফার্সি: اتابک شمس‌الدین ایلدگز, মৃত্যুঃ ১১৭৫- ১১৭৬ খ্রিষ্টাব্দ) সেলজুক্ব সম্রাজ্যের একজন আতাবেগ ছিলেন পাশাপাশি এলদিগুযিদস (আহারবাইজানের আতাবেগ) রাজ বংশের প্রতিষ্ঠাতা ছিলেন, যা ককেসিয়ান আলবেনিয়া, ইরানি আজারবাইজান এবং বেশিরভাগ উত্তর-পশ্চিমা পার্সিয়ানদের ১২তম শতকের শেষ অর্ধেক থেকে ১৩ শতকের প্রাথমিক দশক পর্যন্ত  প্রভাব বিস্তার করে।  তিনি জন্মসূত্রে ছিলেন একজন কিপছাক। সেলজুক্ব সুলতান প্রথম মেহদির সাবেক উজির- কামাল দিন-আল সিমিরুমির ফ্রিডম্যান ছিলেন এবং পরে সুলতান মাস'উদ এর শাসনামলে (১১৩৪-১১৫২) তিনি আরানের সচিব পদে উপনীত হন। সেলজুক্ব রাজ্যে তিনি ছিলেন সবচেয়ে শক্তিশালী সীমান্তবর্তী আমির, তিনি পাশ্ববর্তী জর্জিয়া রাজ্যের ঘন ঘন আক্রমণকে প্রতিহত করার জন্য বিরাট সেনাবাহিনীর সাহায্য লাভ করেন। এর ফলে ১১৪৬ সালে তিনি নিজেকে আজারবাইজানের স্বাধীন শাসক হিসেবে ঘোষণা করেন। তিনি দ্বিতীয় সুলতান তঘরুল (১১৩২-১১৩৩; মাসুদের ভাই এবং পূর্বপুরুষ)  এর বিধবা স্ত্রী-কে বিয়ে করেন যিনি তাকে উক্ত রাজবংশীয় বিবাদে ( ১১৫২ সালে যা মাসুদের মৃত্যুর কারণ হয়ে দাঁড়ায়) হস্তক্ষেপের ব্যপারে অনুমতি দেয়। তিনি সফলতা লাভ করেন, ১১৬০ সালে, সুলায়মান শাহ এর পদচ্যুতি ঘটিয়ে তিনি তার সৎ পুত্র আরস্লান বি. তঘরুল (১১৬০-১১৭৫) কে সুলতান পদে উপবিষ্ট করেন। আতাবেক এর খেতাব লাভ করে,  ইলদেনিয তখন সুলতানের প্রশাসকের প্রধান রক্ষাকর্তায় উপনীত হন।    পরে ইলদেনিয তার পুত্র পালোয়ান এবং ইনাঞ্চ এর কন্যার বিয়ের ব্যবস্থা করেন। ইনাঞ্চ ছিলেন রে এর আমির। এই বিবাহ'র কারণ হলো উক্ত শক্তিশালী রাজবংশের বশ্যতা স্বীকার করা। পরবর্তীতে, ইনাঞ্চ ফার্স এবং ক্বাযভিনের আমিরদের সাথে মিত্রতা করেন এবং আরস্লানের ভাই মুহাম্মাদকে তার পক্ষ ত্যাগ করানোর চেষ্টা করেন। ইলদেনিয দলত্যাগীদের সাথে যুদ্ধ ময়দানে সাক্ষাৎ করেন এবং জয় লাভ করেন, কিন্তু ইনাঞ্চ রে-তে পালিয়ে যান। ইলদেনিয পরে ইসাফান এ যায় এবং ফার্স, যাঙ্গি এর আতাবেককে বশ্যতা স্বীকারের জন্য বাধ্য করেন। শীঘ্রই তিনি ১১৬২ সালে ডিভিন শহরকে জর্জিয়ান আক্রমণ থেকে উদ্ধারের জন্য উত্তরে যাত্রা শুরু করেন। ইলদেনিযের নেতৃত্বে মুসলিম শাসকরা জর্জিয়ান রাজা তৃতীয় জর্জকে হারিয়ে দেন এবং তার দেশে ফিরে যেতে বাধ্য করে। হামাদানে ফিরে, তিনি আরেকটি আক্রমণ প্রতিহত করার চেষ্টা চালান- সেই আক্রমণটি খোয়ারেযমিয়ানস কর্তৃক পরিচালিত হয় যিনি খোরাসানকে বিস্তৃত করার পরিকল্পনা করেন। খোয়ারেজমিয়ানস সরাসরি মোকাবিলা পরিহার করেন এবং ইলদেনিয বাহিনীকে হটিয়ে দেয়। তাদের বন্ধু ইনাঞ্চকে, ইলদেনিযের আবেদনের প্রেক্ষিতে ১১৬৯ সালে হত্যা করা হয়। খোয়ারেযমশাহ ১১৭২ এ মারা যান।    তার মৃত্যুতে ১১৭৫-১১৭৬ সালের দিকে, ইলদেনিয তর্কসাপেক্ষে, সেলজুক্ব সম্রাজ্যের অনেক অংশের দে ফেক্তো মাস্টারে পরিণত হন। হামাদানের একটি মাদ্রাসায় তাকে সমাহিত করা হয় যা তিনি নিজে প্রতিষ্ঠা করেছিলেন।   Luther, K. A. (১৯৮৭)। "Atābakān-e Adharbayjān"। Encyclopaedia Iranica, Vol. II, Fasc. 8। পৃষ্ঠা 890–894।
ফ্রট (যৌনক্রিয়া)

ফ্রট বা ফ্রটেজ হচ্ছে দুইজন মানুষের মধ্যে (সাধারণত সম-লিঙ্গের মধ্যে) ঘটিত এক প্রকারের যৌনকর্ম যাতে দুইজন সম্মুখভাবে সম্পূর্ণ নগ্ন হয়ে ওষ্ঠ চুম্বন করতে থাকেন এবং তাদের যৌনাঙ্গ আলিঙ্গত থাকতে পারে। এই যৌনক্রিয়াটি ইংরজিতে ফ্রটেজ নামেই বেশি পরিচিত যদিও এটি একটি অশালীন শব্দ। বিভিন্ন যুগলদের মধ্যে এই ধরনের যৌনক্রিয়া জনপ্রিয় হয়ে ওঠে যখন পায়ুকাম এর ক্ষতি (ক্যান্সার বা অন্যান্য দুরারোগ্য ব্যাধি) সম্বন্ধে সবাই জানতে পারে। যদিও এটিকে সবসময় যৌনক্রিয়া হিসেবে ধরা নাও হতে পারে, এটাকে শুধু রোমান্টিক কর্মও অনেকে বলে থাকেন পুরো উলঙ্গ হওয়ার পরেও। ফ্রট সাধারণত খুবই অল্প সময় ধরে যুগলরা করে অর্থাৎ এটি একটি ক্ষণস্থায়ী যৌনক্রিয়া। Joe Perez (২০০৬)। Rising Up। Lulu.com। পৃষ্ঠা 190–192। আইএসবিএন 1411691733। সংগ্রহের তারিখ মার্চ ২৪, ২০১১।  "The New Sex Police"। The Advocate। ২০০৫-০৪-১২। পৃষ্ঠা 39–40, 42। সংগ্রহের তারিখ ২০১১-০২-১২।  Nichols, Jack। "Interview: Cockrub Warrior Bill Weintraub"। Gay Today। সেপ্টেম্বর ২১, ২০১৮ তারিখে মূল থেকে আর্কাইভ করা। সংগ্রহের তারিখ এপ্রিল ২৬, ২০১০।  "Sexual Risk Factors"। AIDS.gov। সংগ্রহের তারিখ জুন ৮, ২০১২।  Dianne Hales (২০০৮)। An Invitation to Health Brief 2010-2011। Cengage Learning। পৃষ্ঠা 269–271। আইএসবিএন 0495391921। সংগ্রহের তারিখ আগস্ট ২৯, ২০১৩।
মেলান্দহ পৌরসভা

মেলান্দহ পৌরসভা বাংলাদেশের ময়মনসিংহ বিভাগের জামালপুর জেলার মেলান্দহ উপজেলার অন্তর্গত একটি পৌরসভা। বাংলাদেশ জাতীয় তথ্য বাতায়ন (জুন, ২০১৪)। "এক নজরে মেলান্দহ পৌরসভা"। গণপ্রজাতন্ত্রী বাংলাদেশ সরকার। ১২ নভেম্বর ২০১৭ তারিখে মূল থেকে আর্কাইভ করা। সংগ্রহের তারিখ ১০ জুলাই, ২০১৫।  এখানে তারিখের মান পরীক্ষা করুন: |তারিখ=, |সংগ্রহের-তারিখ= (সাহায্য)
বরখান জেলা

বরখান (উর্দু: بارکھان‎‎, উচ্চারণ হচ্ছে পাকিস্তানের বেলুচিস্তান প্রদেশের একটি জেলা। এটি পাঞ্জাব প্রদেশের পূর্ব সীমারেখা সাথে সংযুক্ত হয়েছে এবং দক্ষিণে ডেরা বুগতির বেলুচিস্তান জেলা, পশ্চিমে কোহলু জেলা, উত্তর-পশ্চিমে লররেঈ জেলা, এবং উত্তরে মুসাখেল জেলা অবস্থিত। জেলাটির প্রধান সদর দপ্তর বরখান শহর। ১৯৯১ সালের ৩১ ডিসেম্বর একটি পৃথক জেলা হিসেবে আত্মপ্রকাশ করে, যা পূর্বে লররেঈ জেলার অন্তর্ভুক্ত একটি তহসিল ছিল। বরখান জেলার প্রাথমিক ইতিহাস অস্পষ্ট বলে বিবেচনা করা হয় কিন্তু বলা হয় যে এই এলাকাটি মুসলিম শাসক এবং কান্দাহার ও ভারতের বিজয়ীগণের অধীনে ছিল। বারো খান বেলুচ ছিলেন একজন খেত্রান সম্প্রদায়ের যিনি একজন দক্ষ যোদ্ধা হিসেবে সুপরিচিত ছিলেন কিন্তু যখন তিনি যুদ্ধে পরাজিত হন তখন তিনি তার উপজাতীয় লোকদের সাথে নিয়ে এই উপত্যকায় চলে আসেন এবং এই উপত্যকাটিকে বার খানের নামে নামকরণ করেন। কিন্তু সময়ের সাথে সাথে বার খান থেকে বরখান নামে নামকরণ করা হয়। খেত্রান বেলুচ মূলত সিস্তানের উপজেলা একটি এলাকা এবং তাত্তরের হিন্দ প্রদেশের একটি অংশ। আকবরের শাসনামলের সময়ে এটিকে জানজাহ বলে ডাকা হত। যদিও খেতরান একটি বেলুচ গোষ্ঠী নয়। মীর গিরজো খান মাজারানী ছিলেন বেলুচদের প্রথম সর্দার। তিনি তার পুত্র বখতিয়ার খান এর হাত ধরে সফলতা পেয়েছিলেন যিনি মীর হাজী খান এর যোগ্য উত্তরাধিকারী ছিলেন। যার শাসনামলের সময়ে তিনি কাবুলের ঝোব কাকারদের উপর আক্রমণের সুবাদে খেত্রানদের মধ্যে জয়ের নায়ক হিসেবে স্মরণীয় হয়ে ছিলেন। মীর হাজী খান কিছু সংখ্যক প্রধান নেতারদের সমন্বয়ে সফলতা পান। মীর হাজি খান একজন শক্তিশালী ব্যক্তি ছিলেন এবং খেত্রানগণ তার অধীনে সফল ছিলেন। তিনি করম খান বিজরানি মরিয়রের মওয়াডের দুর্গ ধ্বংস করে মরিস থেকে খেত্রনদের পরাজয়ের প্রতিশোধ গ্রহণ করেন। হাজী খান মৃত্যুবরণ করেন এবং তিন পুত্র সন্তান রেখে যান। তাদের নাম হল যথাক্রমে: উমর খান, নওয়াব খান এবং বালু খান। যদিও তিনি তার ভাই সায়েদ খান কর্তৃক নির্বাচিত হন যিনি খেত্রানদের জন্য নির্বাচিত হন। এরপর তিনিও মারা যান ৩ সন্তান রেখে। যাদের নাম যথাক্রমে: দোস্ত মুহাম্মদ, সর্নি খান এবং কাদির বখশ।সৈয়দ খানও তার ভাই বালুল খানের নেতৃত্বে সফলতা পান। বাবুল খান যদিও নওয়াব খান ও কাদির বখশের বিরুদ্ধে বিরোধিতা করেছিলেন। 1998 District Census report of Barkhan। Census publication। 60। Islamabad: Population Census Organization, Statistics Division, Government of Pakistan। ১৯৯৯।  "Member Profile OF District Barkhan"। ১১ জুলাই ২০১৭ তারিখে মূল থেকে আর্কাইভ করা। সংগ্রহের তারিখ ১৬ নভেম্বর ২০১৭।  "PPP secured the seat of district chairman Barkhan with Amir Mohammad Khetran as its candidate"।  "District at a glance Barkhan"। Government of Pakistan "Pakistan Bureau of Statistics"। ৯ জুলাই ২০১৭ তারিখে মূল থেকে আর্কাইভ করা। সংগ্রহের তারিখ ১৬ নভেম্বর ২০১৭।  "DISTRICT WISE CENSUS RESULTS CENSUS 2017" (পিডিএফ)। www.pbscensus.gov.pk। ২৯ আগস্ট ২০১৭ তারিখে মূল (পিডিএফ) থেকে আর্কাইভ করা। সংগ্রহের তারিখ ১৬ নভেম্বর ২০১৭।  "National Dialing Codes"। Pakistan Telecommunication Company Limited। ৩ সেপ্টেম্বর ২০১৪ তারিখে মূল থেকে আর্কাইভ করা। সংগ্রহের তারিখ ২৮ আগস্ট ২০১৪।  PCO 1998, পৃ. 1। Dames, Mansel Longworth (মার্চ ২, ২০১২)। The Baloch Race: A Historical And Ethnological Sketch। Nabu Press। আইএসবিএন 1276719884।
বেকারত্বের হার অনুযায়ী ভারতের রাজ্য ও কেন্দ্রশাসিত অঞ্চলসমূহের তালিকা

এটি বেকারত্বের ভিত্তিতে ভারতের রাজ্যগুলির একটি তালিকা। তালিকাটি শ্রম ও কর্মসংস্থান মন্ত্রণালয়, ভারত সরকারের ৫ তম বার্ষিক কর্মসংস্থান - বেকারত্ব জরিপ (২০১৫-১৬) এর প্রতিবেদন থেকে সংকলিত হয়েছে। গুজরাতে সর্বনিম্ন বেকারত্বের হার রয়েছে এবং রাজ্যের বেকারত্বের হারের শেষের দিকে রয়েছে, ত্রিপুরা, রাজ্যগুলির মধ্যে সর্বোচ্চ বেকারত্বের হার ভারতের সিকিমে এবং কেরালায় রয়েছে। (উচ্চতর জনসংখ্যা জনসংখ্যার মধ্যে বেকারত্বের প্রতিনিধিত্ব করে)। জাতীয় গড় হার ৫০। এখানে নিচের তথ্যে ইন্টারেক্টিভ মান পাওয়া যাবে। "Report on Fifth Annual Employment-Unemployment Survey (2015-16)" (পিডিএফ)। Ministry of Labour and Employment। পৃষ্ঠা 120। ২৫ নভেম্বর ২০১৬ তারিখে মূল (পিডিএফ) থেকে আর্কাইভ করা। সংগ্রহের তারিখ ২৪ নভেম্বর ২০১৬।  "Map of Indian states ranked by unemployment"। ১৬ নভেম্বর ২০১৭ তারিখে মূল থেকে আর্কাইভ করা। সংগ্রহের তারিখ ১৬ নভেম্বর ২০১৭।